En 46-årig mand fra Vognsild er fredag aften blevet fundet i god behold og genforenet med sin familie, efter at han har været efterlyst af både familie og Nordjyllands Politi. Politiet efterlyste manden med navn og billede fredag omkring middagstid. Her på TV2 Nord bragte vi også både navn og billede af den efterlyste, men oplysningerne er nu fjernet, fordi manden er fundet igen. Familien var bekymret for mandens tilstand, da efterlysningen blev bragt. Manden var sidst set mandag morgen 18. november, hvor han forlod en adresse i Nibe i nedtrykt sindstilstand. Men nu er den 46-årige mand altså fundet i god behold, og han er genforenet med sin familie. Artiklen er opdateret fredag 22/11 2019 klokken 19.40.

Referat:
Den 46-årige mand fra Vognsild ved Aars, som Nordjyllands Politi efterlyste fredag, er fundet i god behold.